title: Eiropas Parlamenta un Padomes Lēmums (ES) 2015/1869 (2015. gada 6. oktobris) par Eiropas Globalizācijas pielāgošanās fonda izmantošanu (Beļģijas pieteikums EGF/2015/003 BE/Ford Genk)

text:
               20.10.2015

               LV

               Eiropas Savienības Oficiālais Vēstnesis

               L 275/24

         EIROPAS PARLAMENTA UN PADOMES LĒMUMS (ES) 2015/1869
   (2015. gada 6. oktobris)
   par Eiropas Globalizācijas pielāgošanās fonda izmantošanu (Beļģijas pieteikums EGF/2015/003 BE/Ford Genk)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (1), un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 (3) 12. pantā.

               (3)

               Beļģija 2015. gada 24. martā iesniedza pieteikumu EGF/2015/003 BE/Ford Genk, lai saņemtu finansiālu ieguldījumu no EGF saistībā ar darbinieku atlaišanu un darbības izbeigšanu (“atlaišana”) uzņēmumā Ford Genk un 11 darbinieku atlaišanu piegādes un pakārtotās ražošanas uzņēmumos. Pieteikums tika papildināts, sniedzot papildu informāciju saskaņā ar Regulas (ES) Nr. 1309/2013 8. panta 3. punktu. Minētais pieteikums atbilst prasībām par EGF finansiālā ieguldījuma noteikšanu, kā paredzēts Regulas (ES) Nr. 1309/2013 13. pantā.

               (4)

               Tādēļ EGF būtu jāizmanto, lai sniegtu finansiālu ieguldījumu EUR 6 268 564 apmērā saistībā ar Beļģijas iesniegto pieteikumu.

               (5)

               Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

         IR PIEŅĒMUŠI ŠO LĒMUMU.
   1. pants
   Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 6 268 564 saistību un maksājumu apropriācijās.
   2. pants
   Šis Lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2015. gada 6. oktobra.

      Strasbūrā, 2015. gada 6. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         N. SCHMIT

      (1)  OV L 347, 20.12.2013., 855. lpp.

      (2)  OV C 373, 20.12.2013., 1. lpp.

      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2006/730/EK: Padomes Lēmums ( 2006. gada 25. septembris ), lai Eiropas Kopienas vārdā noslēgtu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā

text:
               28.10.2006

               LV

               Eiropas Savienības Oficiālais Vēstnesis

               L 299/23

      PADOMES LĒMUMS

   (2006. gada 25. septembris),
   lai Eiropas Kopienas vārdā noslēgtu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā
   (2006/730/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu un 175. panta 1. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Ar Padomes Lēmumu 2003/106/EK (2002. gada 19. decembris), lai Eiropas Kopienas vārdā apstiprinātu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (2), Padomes priekšsēdētājs tika pilnvarots norīkot personu vai personas, kuras ir tiesīgas saskaņā ar minētās Konvencijas (turpmāk – Roterdamas Konvencija) (3) 25. panta 1. punktu Kopienas vārdā deponēt Apvienoto Nāciju Organizācijas ģenerālsekretāram apstiprināšanas instrumentu. Apstiprināšanas instruments kopā ar kompetences deklarāciju, kas izklāstīta minētā lēmuma B pielikumā, tika iesniegts depozitāram 2002. gada 20. decembrī. Roterdamas Konvencija stājās spēkā 2004. gada 24. februārī.

               (2)

               Savā 2006. gada 10. janvāra spriedumā lietā C-94/03 (Komisija/Padome) (4) Tiesa anulēja Lēmumu 2003/106/EK, jo tā pamatā bija vienīgi 175. panta 1. punkts saistībā ar Līguma 300. pantu, nolemjot, ka atbilstīgs juridiskais pamats ir gan 133. pants, gan 175. panta pirmā daļa saistībā ar 300. panta attiecīgajiem noteikumiem.

               (3)

               Tiesas spriedums neietekmē Kopienas kā konvencijas puses statusu. Tādēļ saskaņā ar 46. pantu Vīnes Konvencijā par starptautiskajām līgumtiesībām nav jāiesniedz jauns ratifikācijas instruments. Tomēr ir nepieciešams jauns Padomes lēmums, ar ko apstiprina Roterdamas Konvenciju, kopā ar grozītu kompetences deklarāciju saskaņā ar Roterdamas Konvencijas 25. panta 3. punktu, lai atspoguļotu juridiskajā pamata izmaiņas.

               (4)

               Lai nodrošinātu juridisko noteiktību un nepieļautu pārrāvumu tiesiskajā regulējumā, šim lēmumam vajadzētu būt spēkā no dienas, kad tika pieņemts Lēmums 2003/106/EK,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Roterdamā, 1998. gada 11. septembrī parakstītā Roterdamas Konvencija par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (turpmāk – Roterdamas Konvencija).
   2. pants
   Ar šo Padomes priekšsēdētājs tiek pilnvarots norīkot personu vai personas, tiesīgas Kopienas vārdā deponēt šim lēmumam pievienoto kompetences deklarāciju saskaņā ar Roterdamas Konvencijas 25. panta 3. punktu.
   3. pants
   Šis lēmums stājas spēkā 2002. gada 19. decembrī.

      Briselē, 2006. gada 25. septembrī

            Padomes vārdā —

            priekšsēdētājs

         M. PEKKARINEN

      (1)  Atzinums iesniegts 2006. gada 5. septembrī (Oficiālajā Vēstnesī vēl nav publicēts).

      (2)  OV L 63, 6.3.2003., 27. lpp.

      (3)  OV L 63, 6.3.2003., 29. lpp.

      (4)  Vēl nav paziņots.

      PIELIKUMS
      Eiropas Kopienas deklarācija saskaņā ar Roterdamas Konvencijas 25. Panta 3. Punktu
      Eiropas Kopiena deklarē, ka saskaņā ar Eiropas Kopienas dibināšanas līgumu un jo īpaši tā 175. panta 1. punktu tā ir kompetenta slēgt starptautiskus nolīgumus un izpildīt no tiem izrietošās saistības, kas veicina šādu mērķu sasniegšanu:

                  —

                  saglabāt, aizsargāt un uzlabot vides kvalitāti;

                  —

                  aizsargāt cilvēku veselību;

                  —

                  apdomīgi un racionāli izmantot dabas resursus;

                  —

                  starptautiskā līmenī veicināt pasākumus, kas vērsti uz reģiona vai pasaules mēroga vides problēmu risināšanu.

            Eiropas Kopiena deklarē arī to, ka saskaņā ar Līguma 133. pantu tai ir ekskluzīva kompetence attiecībā uz kopējo tirdzniecības politiku, jo īpaši attiecībā uz preču tirdzniecību.
      Turklāt Eiropas Kopiena deklarē, ka tā jau ir pieņēmusi juridiskos instrumentus, tostarp Eiropas Parlamenta un Padomes Regulu (EK) Nr. 304/2003 (2003. gada 28. janvāris) par bīstamu ķīmisku vielu eksportu un importu (1), kura ir saistoša Kopienas dalībvalstīm un kurā ir ietverti Roterdamas Konvencijas reglamentētie jautājumi, un ka tā iesniegs un attiecīgā gadījumā atjauninās minēto juridisko instrumentu sarakstu Roterdamas Konvencijas sekretariātam.
      Eiropas Kopiena ir atbildīga par to, lai izpildītu tās no Roterdamas Konvencijas izrietošās saistības, uz kurām attiecas Kopienas tiesību akti.
      Kopienas kompetences īstenošana būtībā nepārtraukti attīstās.

         (1)  OV L 63, 6.3.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 777/2006 (OV L 136, 24.5.2006., 9. lpp.).


Svarīgs juridisks paziņojums

|

52007BP0123(02)

2. Eiropas Parlamenta 2007. gada 24. aprīļa lēmums par Eiropas Jūras drošības aģentūras kontu slēgšanu attiecībā uz 2005. finanšu gadu (C6-0397/2006 - 2006/2164(DEC))

Oficiālais Vēstnesis 074 E , 20/03/2008 Lpp. 0245 - 0247

		2.Eiropas Parlamenta 2007. gada 24. aprīļa lēmums par Eiropas Jūras drošības aģentūras kontu slēgšanu attiecībā uz 2005. finanšu gadu (C6-0397/2006 — 2006/2164(DEC))Eiropas Parlaments,- ņemot vērā Eiropas Jūras drošības aģentūras 2005. finanšu gada galīgos pārskatus [1],- ņemot vērā Revīzijas palātas Ziņojumu par Eiropas Jūras drošības aģentūras 2005. finanšu gada galīgajiem pārskatiem ar Aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C60080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002, ar ko izveido Eiropas Jūras drošības aģentūru [4], un it īpaši tās 19. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0114/2007),1. konstatē, ka Eiropas Jūras drošības aģentūras galīgie pārskati attiecībā uz 2004. un 2005. finanšu gadu ir šādi:NB! Kopsummas var atšķirties noapaļošanas dēļ.Avots: Aģentūras sniegtie dati. Šajā tabulā apkopota aģentūras gada pārskatos sniegtā informācija.(EUR 1000) |Ieņēmumu un izdevumu pārskats par 2004. un 2005. finanšu gadu || 2005 | 2004 |IeņēmumiKopienas subsīdijas | 16060 | 12800 |Citi ieņēmumi | | 5 |Budžeta ieņēmumi kopā (a) | 16060 | 12805 |IzdevumiPersonāls — budžeta I sadaļa— Maksājumi | 6063 | 3594 |— Pārnestās apropriācijas | 161 | 143 |Administrācija — budžeta II sadaļa— Maksājumi | 1598 | 635 |— Pārnestās apropriācijas | 333 | 684 |Pamatdarbības — budžeta III sadaļa— Maksājumi | 7515 | 437 |— Pārnestās apropriācijas | | 2074 |Budžeta izdevumi kopā (b) | 15670 | 7567 |Atlikums (c = a - b) | 390 | 5238 |Pārnestās un anulētās apropriācijas | 126 | 251 |Valūtas kursa svārstības | -1 | -1 |Atlikums pēc finanšu gada budžeta izpildes | 515 | 5488 |Izmaiņas automātiskos apropriāciju pārnesumos un saņemamos faktūrrēķinos | -1021 | 2089 |Izmaiņas finanšu gada ieguldījumos | 469 | 242 |Izmaiņas parādsaistībās (Komisija) | -52 | -5489 |Amortizācija finanšu gadā | -151 | -43 |Izmaiņas avansos piegādātājiem | 5296 | 56 |Uzkrājumi | -106 | |Citi posteņi | -515 | |Ekonomisko korekciju rezultāts finanšu gadā (e) | 4435 | 2343 |2. apstiprina Eiropas Jūras drošības aģentūras kontu slēgšanu attiecībā uz 2005. finanšu gadu;3. uzdod priekšsēdētājam nosūtīt šo lēmumu Eiropas Jūras drošības aģentūras izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 13. lpp.[2] OV C 312, 19.12.2006., 30. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 208, 5.8.2002., 1. lpp. Regulā jaunākie grozījumi izdarīti ar Regulu (EK) Nr. 1891/2006 (OV L 394, 30.12.2006., 1. lpp.).[5] OV L 357, 31.12.2002., 72. lpp.--------------------------------------------------